भारत सरकार में दूरसंचार आयोग की अध्यक्ष एवं सचिव (दूरसंचार) श्रीमती अरुणा सुंदरराजन ने इस मौके पर कहा इन पहलों के जरिए 'सभी के लिए ब्रॉडबैंड' जैसे लक्ष्यों को हासिल करने के लिए शानदार आधार मिलता है जिन्हें हाल ही में जारी की गई राष्ट्रीय डिजिटल संचार नीति 2018 में रेखांकित किया गया है। संचार राज्य मंत्री श्री मनोज सिन्हा ने आखिर में कहा माननीय प्रधान मंत्री श्री नरेन्द्र मोदी के नेतृत्व में हमारी सरकार डिजिटल संचार को हमारे राष्ट्रीय बुनियादी ढांचे का केंद्रीय हिस्सा बनाने को लेकर प्रतिबद्ध बनी हुई है।